Qaradərə (Zəngilan)

Qaradərə — Azərbaycan Respublikasının Zəngilan rayonunun Ördəkli kənd inzibati ərazi dairəsində kənd.

1993-ci ildə Ermənistan Respublikası Silahlı Qüvvələri tərəfindən işğal edilib.2020-ci il 22 oktyabr tarixində Azərbaycan Silahli Qüvvələri tərəfindən işğaldan azad olunmuşdur.

 Tarixi 
Qaradərə kəndi dağətəyi ərazidədir. Vaxtilə baharlı tayfasına məxsus ailələrin qışlaq yeri olmuşdur. Yaşayış məntəqəsi salındığı dərənin adı ilə adlandırılmışdır. Oronim isə “böyük dərə” mənasındadır.

Kəndin adı "Dədə Qorqud" dastanında çəkilir. Əhalisi türklərdir, baharlı boyundandırlar. Çarizmə və Sovet hökumətinə qarşı öz qaçaq dəstəsilə vuruşan qaçaq Fərzalı bu kənddən çıxmışdır. Qarabağ uğrunda döyüşlərdə kəndin igidləri Filman və Azər qəhrəmancasına həlak olublar.

 Mədəniyyəti 
Kənddə orta məktəb, kitabxana, bağça və mağaza var idi.

 Coğrafiyası və iqlimi 
Kəndin qarşısından məşhur çinar meşəsindən başlayan Bəsit çayı axır. Baharlı, Qaragöz, Ördəkli və Çöpədərə kəndlərinin əhatəsindədir.

 Əhalisi 
300 nəfər və 45 ailədən ibarətdir.

 Tanınmışları 
 Azad Qaradərəli — yazıçı, publisist

 Mənbə 
Azad Qaradərəli "Aşiqlər" və "Mincivandan Amerikaya"

 İstinadlar 

Kateqoriya:Zəngilan rayonunun kəndləri